PMIndiaData/PMIndiaSum huggingface dataset:
জিস্যাট – ১১’র সফল উৎক্ষেপণের জন্য ইসরো’কে প্রধানমন্ত্রীর অভিনন্দন

জিস্যাট – ১১’র সফলভাবে উৎক্ষেপণ করার জন্য ভারতীয় মহাকাশ গবেষণা সংস্থা ইসরো’কে প্রধানমন্ত্রী শ্রী নরেন্দ্র মোদী অভিনন্দন জানিয়েছেন। এক বার্তায় প্রধানমন্ত্রী বলেছেন, “ভারতীয় মহাকাশ গবেষণা ক্ষেত্রে এ এক অন্যতম মাইল ফলক। দূরবর্তী এলাকাগুলির মধ্যে সংযোগ স্থাপন করে এটি কোটি কোটি ভারতবাসীর জীবনধারার পরিবর্তন এনে দেবে। সবচেয়ে ভারী, সবচেয়ে বড় ও উন্নত প্রযুক্তি যুক্ত ভারতের যোগাযোগ উপগ্রহ জিস্যাট – ১১’র সফল উৎক্ষেপণের জন্য ইসরো’কে অভিনন্দন। আপামর ভারতবাসী দেশের বিজ্ঞানীদের এই কৃতিত্বে গর্বিত। বিজ্ঞানীদের নতুন নতুন উদ্ভাবন সাফল্যের মানদন্ড বাড়িয়ে দিচ্ছে। তাঁদের উল্লেখযোগ্য উদ্যোগ প্রত্যেক ভারতবাসীকে উদ্বুদ্ধ করে”।
ভারত ও ব্রুনেই দারএসসালাম মধ্যে উপগ্রহ ও মহাকাশ উৎক্ষেপণ যানের জন্য টেলিমিটারি ট্যাকিং এবং টেলিকমান্ড স্টেশন চালু করার পাশাপাশি মহাকাশ গবেষণা, বিজ্ঞান ও তার প্রয়োগ সংক্রান্ত ক্ষেত্রে সহযোগিতা গড়ে তোলার লক্ষ্যে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন

ভারত ও ব্রুনেই দারএসসালাম মধ্যে উপগ্রহ ও মহাকাশ উৎক্ষেপণ যানের জন্য টেলিমিটারি ট্যাকিং এবং টেলিকমান্ড স্টেশন চালু করার পাশাপাশি মহাকাশ গবেষণা, বিজ্ঞান ও তার প্রয়োগ সংক্রান্ত ক্ষেত্রে সহযোগিতা গড়ে তোলার লক্ষ্যে স্বাক্ষরিত সমঝোতাপত্রটি সম্পর্কে কেন্দ্রীয় মন্ত্রিসভাকে অবহিত করা হয়েছে। প্রধানমন্ত্রী শ্রী নরেন্দ্র মোদীর পৌরহিত্যে বুধবার কেন্দ্রীয় মন্ত্রিসভার বৈঠকে এ বিষয়ে অবহিত করা হয়। উল্লেখ করা যেতে পারে, নতুন দিল্লিতে গত ১৯ জুলাই এই মউ স্বাক্ষরিত হয়। এই মউ স্বাক্ষরের ফলে ভারতের মহাকাশ উৎক্ষেপণ যান এবং উপগ্রহ প্রেরণ অভিযানগুলিকে সার্থক করে তুলতে উৎক্ষেপণ কেন্দ্রগুলির সুষ্ঠু পরিচালনা, রক্ষণাবেক্ষণ ও তার উন্নয়ন অব্যাহত রাখা সম্ভব হবে। সেই সঙ্গে, মহাকাশ প্রযুক্তির প্রয়োগের ক্ষেত্রে সেদেশের আধিকারিক ও পড়ুয়াদের প্রশিক্ষণদানের মাধ্যমে মহাকাশ সংক্রান্ত কাজকর্মে ভারত তার বিশেষজ্ঞ ও অভিজ্ঞতা বিনিময় করতে পারবে। এই মউ স্বাক্ষরের ফলে সামগ্রিকভাবে দেশের সমগ্র অঞ্চল ও সব শ্রেণীর মানুষ উপকৃত হবেন। এমনকি, উৎক্ষেপণ কেন্দ্রগুলির পরিচালনায় নতুন গবেষণার সম্ভাবনা তথা মহাকাশ প্রযুক্তির প্রয়োগে প্রশিক্ষণদানের ক্ষেত্রে এই সমঝোতাপত্রটি সহায়ক হবে। …
‘প্রগতি’র মাধ্যমে সরকারি কর্মসূচির রূপায়ণ ও অগ্রগতি সম্পর্কে পর্যালোচনা প্রধানমন্ত্রীর

প্রশাসনিক কাজকর্ম এবং সরকারি কর্মসূচির সঠিক সময়ে রূপায়ণ সম্পর্কে মতবিনিময়ের লক্ষ্যে আইসিটি-ভিত্তিক বহুমুখী মঞ্চ ‘প্রগতি’কে ব্যবহার করলেন প্রধানমন্ত্রী শ্রী নরেন্দ্র মোদী। বুধবার এই মঞ্চের মাধ্যমে দ্বাদশ পর্বের মতবিনিময় অনুষ্ঠানে নেতৃত্ব দেন শ্রী মোদী স্বয়ং। ছাত্রছাত্রীদের বৃত্তি ও ফেলোশিপের টাকা প্রদান সম্পর্কে ক্ষোভ ও অভিযোগের নিরসনসম্পর্কে ‘প্রগতি’র মাধ্যমে এদিন খোঁজখবর নিলেন প্রধানমন্ত্রী। বৃত্তি ও ফেলোশিপের টাকা সঠিক সময়ে দেওয়ার ক্ষেত্রে সমস্যা কোথায় বা বিলম্বের কারণই বা কি, সে সম্পর্কে জানতে চাইলেন তিনি। ছাত্রছাত্রীদের কাছে এই ব্যবস্থা পৌঁছে দেওয়ার লক্ষ্যে তাদের নাম ও অ্যাকাউন্টের সঙ্গে আধার যুক্ত করার কাজের অগ্রগতির বিষয়টিও পর্যালোচনা করেন প্রধানমন্ত্রী। ছাত্রছাত্রীদের এ ধরনের ক্ষোভ ও অভিযোগ নিরসনে সংশ্লিষ্ট আধিকারিকদের আরও তৎপর হওয়ার নির্দেশ দেন তিনি। ছাত্রছাত্রীদের বৃত্তি ও ফেলোশিপের টাকা সঠিক সময়ে তাদের কাছে পৌঁছে দেওয়ার কাজে সঙ্কল্পবদ্ধ হওয়ার পরামর্শ দেন প্রধানমন্ত্রী। ত্রিপুরা, মিজোরাম, উত্তরপ্রদেশ, কর্ণাটক, ওড়িশা, তেলেঙ্গানা, ছত্তিশগড় এবং মহারাষ্ট্রে রেল, সড়ক, ইস্পাত ও বিদ্যুতের মতো মূল পরিকাঠামো সংক্রান্ত প্রকল্পগুলির অগ্রগতির বিষয়টিও তিনি পর্যালোচনা করেন এই অনুষ্ঠানের মাধ্যমে। যে রেল প্রকল্পগুলি এদিনের পর্যালোচনায় স্থান পায়, তার মধ্যে ছিল আখাউড়া-আগরতলা রেলপথ। এর মাধ্যমে এক গুরুত্বপূর্ণ সংযোগ ব্যবস্থা গড়ে উঠবে ভারত ও বাংলাদেশের মধ্যে। ভিলাই ইস্পাত প্রকল্পের আধুনিকীকরণ এবং সম্প্রসারণ প্রকল্পের কাজকর্মের অগ্রগতিও খতিয়ে দেখেন শ্রী মোদী। এই প্রকল্প রূপায়ণে বিলম্বের ঘটনায় কড়া মনোভাব নেন তিনি। ইস্পাত এবং ভারী ইঞ্জিনিয়ারিং শিল্পমন্ত্রীদের নির্দেশ দেন যাবতীয় সমস্যা মিটিয়ে ফেলে যত তাড়াতাড়ি সম্ভব এই প্রকল্প সম্পূর্ণ করার জন্য। ‘বর্জ্য থেকে সম্পদ’ কর্মসূচির অগ্রগতির বিষয়টিও এদিন ছিল প্রধানমন্ত্রীর পর্যালচনাসূচিতে। ‘স্বচ্ছ ভারত মিশন’-এর আওতায় রূপায়িত হচ্ছে এই কর্মসূচিটি। ‘বর্জ্য থেকে সম্পদ’ কর্মসূচিটির দুটি বিশেষ দিক রয়েছে, ‘বর্জ্য থেকে সার’ এবং ‘বর্জ্য থেকে জ্বালানি’ উৎপাদনের লক্ষ্যে। বিভিন্ন রাজ্য তাদের সংশ্লিষ্ট অঞ্চলগুলিতেএই কর্মসূচির অগ্রগতি সম্পর্কে অবহিত করেন প্রধানমন্ত্রীকে। সরকারি স্বাস্থ্য কর্মসূচি সম্পর্কে পর্যালোচনা প্রসঙ্গে সংশোধিত ‘জাতীয় যক্ষ্মা নিয়ন্ত্রণ কর্মসূচি’র আওতায় রূপায়িত বিভিন্ন কাজের অগ্রগতির বিষয়টিও খতিয়ে দেখেন প্রধানমন্ত্রী। যক্ষ্মা রোগে আক্রান্তের সংখ্যা ও রোগীদের মৃত্যুহার আরও কমিয়ে আনতে রূপায়িত হচ্ছে এই জাতীয় কর্মসূচিটি। ‘মাল্টি ড্রাগ’ প্রতিরোধী যক্ষ্মা রোগটিকে চিহ্নিত করে তার চিকিৎসা ও মোকাবিলায় প্রয়োজনীয় যন্ত্রপাতি ও সাজসরঞ্জাম যাতে অগ্রাধিকারের ভিত্তিতে সংগ্রহ ও সংস্থাপন করা যায় তা নিশ্চিত করার নির্দেশ দেন তিনিসংশ্লিষ্ট কর্তৃপক্ষকে। জেলা পর্যায়ে এই রোগের মোকাবিলায় দ্রুত ব্যবস্থা গ্রহণের পরামর্শ দেন প্রধানমন্ত্রী। মা ও শিশুর মৃত্যুহার আরও কমিয়ে আনার ক্ষেত্রে যে সমস্ত উদ্যোগ গ্রহণ করা হয়েছে, সে সম্পর্কেও খোঁজখবর নেন প্রধানমন্ত্রী। বিভিন্ন রাজ্যে এ পর্যন্ত গৃহীত ব্যবস্থার বিষয়টিও ছিল তাঁর এদিনের পর্যালোচনাসূচিতে। …
বিশ্ব পরিবেশ দিবস উদযাপন অনুষ্ঠানে ভাষণ দেবেন প্রধানমন্ত্রী

প্রধানমন্ত্রী নরেন্দ্র মোদী নতুন দিল্লিতে মঙ্গলবার (৫ জুন) বিশ্ব পরিবেশ দিবস উপলক্ষে আয়োজিত অনুষ্ঠানে ভাষণ দেবেন। এই উপলক্ষে তিনি রাজপথ লন-এ আয়োজিত এক প্রদর্শনীও ঘুরে দেখবেন। এ বছর বিশ্ব পরিবেশ দিবসের মূল বিষয় প্লাস্টিক দূষণকে নিয়ন্ত্রণ করা। ৪৩তম বিশ্ব পরিবেশ দিবস উদযাপনের আয়োজক দেশ ভারত। ঐ অনুষ্ঠানে বিভিন্ন দেশের পরিবেশ মন্ত্রী, রাষ্ট্রসঙ্ঘের প্রতিনিধি, একাধিক শিল্প সংগঠনের পাশাপাশি বিশিষ্ট ব্যক্তিরা উপস্থিত থাকবেন। প্রধানমন্ত্রী তাঁর ‘মন কি বাত’ অনুষ্ঠানের ৪৪তম সংস্করণে বলেছিলেন, বিশ্ব পরিবেশ দিবস উদযাপনের আয়োজক দেশ হিসাবে জলবায়ু পরিবর্তন সংক্রান্ত বিষয়গুলির মোকাবিলায় ভারতের ক্রমবর্ধমান ভূমিকার স্বীকৃতি এটি।
শ্রীমদ পঞ্চখণ্ড পীঠাধীশ্বর আচার্য ধর্মেন্দ্রর প্রয়াণে শোক প্রকাশ প্রধানমন্ত্রীর

নয়াদিল্লি, ১৯ সেপ্টেম্বর, ২০২২ প্রধানমন্ত্রী শ্রী নরেন্দ্র মোদী শ্রীমদ পঞ্চখণ্ড পীঠাধীশ্বর আচার্য ধর্মেন্দ্রর প্রয়াণে গভীর শোক প্রকাশ করেছেন। এক ট্যুইট বার্তায় প্রধানমন্ত্রী বলেন – “সমাজ ও দেশসেবায় সমর্পিত ছিলেন শ্রীমদ পঞ্চখণ্ড পীঠাধীশ্বর আচার্য ধর্মেন্দ্র। তাঁর প্রয়াণে আমি অত্যন্ত ব্যথিত। তাঁর প্রয়াণে ধর্মীয় ও আধ্যাত্মিক জগতে অপূরণীয় ক্ষতি হল। ঈশ্বর তাঁকে নিজের চরণে স্থান দিন। ওম শান্তি!”
ব্রিক্‌স রাষ্ট্রগুলির মধ্যে জ্বালানি সহযোগিতা চুক্তিতে সম্মতি কেন্দ্রীয় মন্ত্রিসভার

জ্বালানি সাশ্রয় এবং জ্বালানি শক্তিকে আরও কার্যকর করে তোলার ব্যাপারে ভারত এবং অন্যান্য ব্রিক্‌স রাষ্ট্রগুলির মধ্যে মউ স্বাক্ষরের বিষয়টিতে কর্মপরবর্তী অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত এই বৈঠকে ব্রাজিল, রাশিয়া, ভারত, চিন ও দক্ষিণ আফ্রিকার সঙ্গে সম্পাদিত চুক্তিটিকে আনুষ্ঠানিকভাবে স্বীকৃতি দেওয়া হয়। জ্বালানির কার্যক্ষমতা বাড়াতে এবং তাকে আরও ব্যয়সাশ্রয়ী করে তুলতে সম্পাদিত এই চুক্তি সহযোগিতার আওতায় নিয়ে আসা হয়েছে যৌথ বৈজ্ঞানিক ও কারিগরি গবেষণা, বক্তৃতা ও আলোচনাচক্রের উদ্যোগ-আয়োজন, উৎপাদনক্ষমতা বৃদ্ধি ও প্রযুক্তি হস্তান্তর, প্রযুক্তি উন্নয়ন নীতি বিনিময় ও তার সফল ব্যবহার এবং ব্রিক্‌সভুক্ত দেশগুলিতে এই ধরনের জ্বালানি ব্যবহারের বিষয়টিকে উৎসাহদান-এর মতো বিষয়গুলি।
ক্ষুদ্রও অতিক্ষুদ্র শিল্প সংস্থাগুলির জন্য বিশেষ প্যাকেজ  :  কর্মপরবর্তী অনুমোদন কেন্দ্রীয় মন্ত্রিসভার

ক্ষুদ্র ও অতিক্ষুদ্র শিল্প সংস্থাগুলিকে সহায়তা দানের লক্ষ্যে এক বিশেষ প্যাকেজে কর্মপরবর্তী অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীরনেতৃত্বে অনুষ্ঠিত হয় মন্ত্রিসভার এই বৈঠকটি। এই প্যাকেজটি সংক্ষেপে সিজিটিএমএসইনামে পরিচিত। মন্ত্রিসভার এইঅনুমোদনের ফলে ক্ষুদ্র ও অতিক্ষুদ্র শিল্প সংস্থাগুলিতে আরও বেশি করে ঋণ সহায়তারসুযোগ সম্প্রসারিত হবে। এর সুবাদে একদিকে যেমন উৎপাদন ও কর্মসংস্থান চেষ্টাবিশেষভাবে সফল হয়ে উঠবে, অন্যদিকে তেমনই প্রসার ঘটবে অন্তর্ভূক্তিমূলক কর্মসূচিরও। এই ব্যবস্থায় সমস্তকাজকর্মই করা যাবে অনলাইন মারফৎ। ফলে, নিশ্চিত হবে সরকারি দায়বদ্ধতারও।
আন্তর্জাতিক সৌর সমঝোতার শিলান্যাস অনুষ্ঠানে প্রধানমন্ত্রী

ফ্রান্সের প্রেসিডেন্টকে সঙ্গে নিয়ে প্রধানমন্ত্রী শ্রী নরেন্দ্র মোদী আজ মেট্রোরেলে গেলেন গুরগাওঁ-এ। উপলক্ষ, আন্তর্জাতিক সৌর সমঝোতা সদর দপ্তরের শিলান্যাস। প্রধানমন্ত্রী শ্রী নরেন্দ্র মোদী এবং ফরাসী প্রেসিডেন্ট মিঃ ফ্রাঁসোয়া ওলাঁদ আজ দিল্লি থেকে মেট্রোয় রওনা হন গুরগাঁও-এর উদ্দেশে। শিলান্যাস অনুষ্ঠানে ভাষণদানকালে প্রধানমন্ত্রী জলবায়ু পরিবর্তনের মতো একটি কঠিন সমস্যার মোকাবিলায় আন্তর্জাতিক চিন্তাভাবনার কথা স্মরণ করে প্রধানমন্ত্রী বলেন যে, প্যারিসে সি ও পি-২১ শীর্ষ বৈঠকের পাশাপাশি দুটি গুরুত্বপূর্ণ পদক্ষেপ গ্রহণ করা হয়েছে। এর একটি হল ‘মিশন ইনোভেশন’, যার সাহায্যে প্রযুক্তিগত উদ্ভাবনের মধ্য দিয়ে বিশুদ্ধ জ্বালানি সুলভ করে তোলার লক্ষ্য রয়েছে। অন্য পদক্ষেপটি হল আন্তর্জাতিক সৌর সমঝোতা। এই কর্মসূচির লক্ষ্য, পর্যাপ্ত সূর্যালোক রয়েছে এই ধরণের রাষ্ট্রগুলির মধ্যে এক সহযোগিতার বন্ধন গড়ে তোলা, যাতে সূর্যালোক থেকে জ্বালানি তথা বিদ্যুৎ আহরণ সম্ভব হয়ে ওঠে। জলবায়ু পরিবর্তনের যাঁরা শিকার হয়েছেন, তাঁদের কাছে আন্তর্জাতিক সৌর সমঝোতা হয়ে উঠবে এক ধরণের জীবনরেখা। রাষ্ট্রসংঘের মতো আন্তর্জাতিক সৌর সমঝোতাও একটি স্বাধীন ও নিরপেক্ষ প্রতিষ্ঠান হয়ে উঠবে বলে প্রধানমন্ত্রী আশা ব্যক্ত করেন।
সেন্ট্রাল ইঞ্জিনিয়ারিং সার্ভিস (রোড্‌স)-এর গ্রুপ ‘এ’ পর্যায়ে ক্যাডার পর্যালোচনার প্রস্তাবে সম্মতি কেন্দ্রীয় মন্ত্রিসভার

কেন্দ্রীয় সড়কপরিবহণ ও মহাসড়ক মন্ত্রকের সেন্ট্রাল ইঞ্জিনিয়ারিং সার্ভিস (সি ই এস) (রোড্‌স)-এরক্যাডার পর্যালোচনার বিষয়টি সোমবার অনুমোদিত হল প্রধানমন্ত্রী শ্রী নরেন্দ্র মোদীরনেতৃত্বে অনুষ্ঠিত কেন্দ্রীয় মন্ত্রিসভার বৈঠকে। এ সম্পর্কিত প্রস্তাবটিঅনতিবিলম্বেই কার্যকর হতে চলেছে। সেন্ট্রালইঞ্জিনিয়ারিং সার্ভিস (রোড্‌স)-এর ক্যাডার পর্যালোচনার ফলে যে সংশোধনগুলি কার্যকরহবে তার মধ্যে রয়েছে : (i) পদের সংখ্যা বৃদ্ধি করা হবে এইভাবে – এইচ এ জি পর্যায়ে দুটি, এস এ জি পর্যায়ে পাঁচটি এবং জে টি এস পর্যায়ে৩৬টি। (ii) এস টি এস পর্যায়ে পদের সংখ্যা কমানো হবে ২৮টির মতো। (iii) জে টি এস পর্যায়ে পদ পূরণের প্রথম ক্ষেত্রেই বিশেষ সংরক্ষণ হিসেবে নিয়োগকরা হবে ৮৬টি পদে। তবে, সি ই এস-এর মোট পদের বাইরে ডেপুটেশন ভিত্তিতেই এই সংরক্ষিতপদে নিয়োগের প্রস্তাব করা হয়েছে। স্বাভাবিকভাবে জে টি এস পদগুলিতে যে শূন্যতাসৃষ্টি হবে তা পূরণের পরেও অতিরিক্ত একটি পদক্ষেপ হিসেবে এই ডেপুটেশন প্রথায়নিয়োগের প্রস্তাব রাখা হয়েছে। প্রসঙ্গত উল্লেখ্য,সি ই এস (রোড্‌স) ক্যাডারটি গঠন করা হয় ১৯৫৯ সালে। পরে, ১৯৭৬ সালে গ্রুপ ‘এ’পর্যায়ের টেকনিক্যাল পদ নির্দিষ্ট করা হয় ১৮৯টি। এর আগে সর্বশেষ ক্যাডারপর্যালোচনা করা হয়েছিল ১৯৮৭ সালে। মেকানিক্যালক্যাডারের শূন্য পদগুলি পূরণ করার চেষ্টা করা হবে সিভিল ইঞ্জিনিয়ার পদে নিয়োগেরমাধ্যমে। এইভাবে মেকানিক্যাল ক্যাডার ও সিভিল ক্যাডারকে পরস্পরের সঙ্গে যুক্ত করাহবে পর্যায়ক্রমে যাতে বর্তমানে চাকুরিরত ইঞ্জিনিয়ারদের ওপর এর কোনরকম বিরূপপ্রতিক্রিয়া সৃষ্টি না হয়। এই ক্যাডারপর্যালোচনার জন্য বছরে অতিরিক্ত ব্যয়ের মাত্রা ১ কোটি ৮০ লক্ষ টাকার মতো। তবে,ডেপুটেশনের ভিত্তিতে বিশেষ সংরক্ষণের ক্ষেত্রে কোনরকম আর্থিক ব্যয়ভার বহনেরদায়বদ্ধতা নেই। /
ভারতীয় দূরসঞ্চার সেবা গ্রুপ ‘এ’ পর্যায়েরক্যাডার রিভিউ-এর প্রস্তাবে সম্মতি কেন্দ্রীয় মন্ত্রিসভার

ভারতীয় দূরসঞ্চার সেবা (আইটিএস) গ্রুপ ‘এ’ পর্যায়ের ক্যাডার রিভিউ-এরপ্রস্তাবে আজ সম্মতি মিলল কেন্দ্রীয় মন্ত্রিসভার। প্রধানমন্ত্রী শ্রী নরেন্দ্রমোদীর নেতৃত্বে অনুষ্ঠিত মন্ত্রিসভার বৈঠকে গৃহীত এক সিদ্ধান্তের ফলে দূরসঞ্চারবিভাগের সদর দপ্তর এবং শাখা অফিসগুলিতে ক্যাডার কাঠামো আরও শক্তিশালী হয়ে উঠবে। এরফলে, বিএসএনএল এবং এমটিএনএল-এর দক্ষ কর্মীর চাহিদাও পূরণ করা সম্ভব হবে। শুধু তাইনয়, আইটিএস আধিকারিকদের পদোন্নতি এবং অন্যান্য সুযোগ-সুবিধার ক্ষেত্রে এতদিনপর্যন্ত যে অচলাবস্থার সৃষ্টি হয়েছিল, তারও অবসান হবে। প্রসঙ্গত উল্লেখ্য, বর্তমানে ভারতীয় দূরসঞ্চার সেবা গ্রুপ ‘এ’ পর্যায়েরকর্মরত আধিকারিকদের নিয়েই নতুন কাঠামোটি গড়ে তোলা হবে। ফলে, সরকারের পক্ষ থেকেঅতিরিক্ত কোনরকম ব্যয়ের দায়দায়িত্ব থাকছে না।
শ্রী বিষ্ণু চরণ শেঠির প্রয়াণে শোক ও সমবেদনা প্রধানমন্ত্রীর

নয়াদিল্লি, ১৯ সেপ্টেম্বর, ২০২২ ভারতীয় জনতা পার্টির ওড়িশা শাখার নেতা শ্রী বিষ্ণু চরণ শেঠির মৃত্যুতে শোক ও দুঃখ প্রকাশ করেছেন প্রধানমন্ত্রী শ্রী নরেন্দ্র মোদী। এক ট্যুইট বার্তায় তিনি বলেছেন : “শ্রী বিষ্ণু চরণ শেঠিজির এক বিশেষ অবদান রয়েছে ওড়িশার অগ্রগতিতে। একজন পরিশ্রমী বিধায়ক রূপে সামাজিক ক্ষমতায়নের লক্ষ্যেও তিনি কাজ করে গেছেন। তাঁর মৃত্যুতে আমি শোকাহত। তাঁর পরিবার-পরিজন এবং অনুগামীদের আমি শোক ও সমবেদনা জানাই। ওঁ শান্তি!”
কমনওয়েলথ গেমস, ২০২২-এ মহিলাদের ৫০ কেজি বক্সিং-এ স্বর্ণ পদক জয়ী নিখাত জারিনকে প্রধানমন্ত্রীর অভিনন্দন

নয়াদিল্লি, ৭ আগস্ট ২০২২ কমনওয়েলথ গেমস, ২০২২-এ মহিলাদের ৫০ কেজি বক্সিং-এ স্বর্ণ পদক জয়ী নিখাত জারিনকে অভিনন্দিত করেছেন প্রধানমন্ত্রী শ্রী নরেন্দ্র মোদী। এক ট্যুইট বার্তায় তিনি বলেছেন : “নিখাত জারিন ভারতের গর্ব। বিশ্বমানের এই অ্যাথলিট তাঁর দক্ষতার জন্য প্রশংসা লাভ করেছেন। কমনওয়েলথ গেমসে সোনার পদক লাভের জন্য আমি তাঁকে অভিনন্দন জানাই। বিভিন্ন টুর্নামেন্টে অংশগ্রহণ করে তিনি তাঁর পারদর্শিতা ও ধারাবাহিকতার স্বাক্ষর রেখেছেন। তাঁর পরবর্তী প্রচেষ্টার জন্য শুভকামনা জানাই। #Cheer4India”
পণ্ডিত জওহরলাল নেহরুর জন্মদিনে তাঁর স্মৃতির উদ্দেশে শ্রদ্ধা জানালেন প্রধানমন্ত্রী

ভারতের প্রথম প্রধানমন্ত্রী প্রয়াত পণ্ডিত জওহরলাল নেহরুর জন্মদিনে তাঁর স্মৃতির উদ্দেশে শ্রদ্ধা জানিয়েছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন, ভারতের স্বাধীনতার লক্ষ্যে সারা জীবন কাজ করে গেছেন পণ্ডিত জওহরলাল নেহরু। দেশকে তিনি নেতৃত্ব দিয়েছেন প্রথম প্রধানমন্ত্রী হিসেবে। তাঁর জন্মবার্ষিকীতে জানাই আন্তরিক শ্রদ্ধা।
ন্যাসকমের রজতজয়ন্তী বর্ষপূর্তি উপলক্ষ্যে আয়োজিত অনুষ্ঠানে প্রধানমন্ত্রীর সম্বোধন

ভারতীয় তথ্য প্রযুক্তি শিল্পকে সাইবার নিরাপত্তায় গুরুত্ব দিতে হবে : প্রধানমন্ত্রী প্রধানমন্ত্রী তথ্য প্রযুক্তি শিল্পে নূতন চিন্তার ওপর জোর দেন, বলেন নূতন অ্যাপ্লিকেশনের সম্ভাবনা অঢেল। নয়াদিল্লি, ০২ মার্চ, ২০১৫ প্রধানমন্ত্রী শ্রী নরেন্দ্র মোদী ভারতীয় তথ্য প্রযুক্তি শিল্পকে সাইবার নিরাপত্তার বিশ্বব্যাপী চ্যালেঞ্জ মোকাবিলায় আরও নজর দেওয়ার আহ্বান জানিয়েছেন। এই চ্যালেঞ্জের বিষয়ে সমগ্র জগতের চিন্তার কথা উল্লেখ করে প্রধানমন্ত্রী বলেন, ভারতীয় তথ্য প্রযুক্তি পেশাদাররা বিশ্ব জুড়ে ডিজিটাল সম্পদের সাইবার নিরাপত্তার জন্য অনেক কিছুই করতে পারেন। ন্যাসকমের রজতজয়ন্তী বর্ষপূর্তি উপলক্ষ্যে গতকাল আয়োজিত এক অনুষ্ঠানে প্রধানমন্ত্রী ভাষণ দিচ্ছিলেন। ভারতে তথ্য প্রযুক্তি ক্ষেত্রে ন্যাসকমের অবদানের প্রশংসা করে প্রধানমন্ত্রী বলেন, এত স্বল্প সময়ের মধ্যে খুব কমই সংগঠন আন্দোলনের রূপ নিতে পারে। তিনি বলেন, তথ্য প্রযুক্তি ক্ষেত্রে ভারতীয় যুব সম্প্রদায়ের সফলতার দরুন সমগ্র বিশ্বই ভারত’কে অন্যভাবে দেখা শুরু করেছে। এই অনুষ্ঠানের মূল বিষয় : ‘তথ্য প্রযুক্তি – কালকের ভারতে’র কথা উল্লেখ করে প্রধানমন্ত্রী বলেন, ভারতীয় তথ্য প্রযুক্তি ক্ষেত্রে উদ্ভাবনের বিপুল সম্ভাবনা যেমন রয়েছে তেমনই নাগরিক-কেন্দ্রীক পরিষেবা ও মোবাইল প্রশাসনের জন্যও মোবাইল অ্যাপলিকেশন সহজলভ্য করার বিষয়ে এই ক্ষেত্রটি গুরুত্বপূর্ণ ভূমিকা পালন করতে পারে। ডিজিটাল ভারত কর্মসূচি প্রসঙ্গে প্রধানমন্ত্রী বলেন, ই-প্রশাসনের মাধ্যমে প্রশাসন ও আর্থিক প্রশাসন সহজ হয়। তিনি আরও বলেন, সরকার তথ্য প্রযুক্তি পরিকাঠামো গড়ে তুলছে এবং এই শিল্পের উদ্ভাবনগুলি গ্রহণ করবে। ডিজিটাল ডেটাবেস (তথ্য ভান্ডার) প্রসঙ্গে তিনি বলেন, অদূর ভবিষ্যতে বিশ্বের ‘ডিজিটাল গুদামঘরের’ প্রয়োজনীয়তা দেখা দেবে। ভারতে ডিজিটাল বৈষম্য দূর করারও প্রয়োজনীয়তা রয়েছে বলেও তিনি মন্তব্য করেন। প্রধানমন্ত্রী দুর্নীতি নির্মূল করতে প্রযুক্তি কিভাবে সাহায্য করে চলছে তা ব্যাখ্যা করেন। এই প্রসঙ্গে তিনি কয়লা ব্লক নিলাম ও রান্নার গ্যাসের ভর্তুকিতে নগদ সুবিধা হস্তান্তরের কথা উল্লেখ করেন। প্রধানমন্ত্রী ভারতে পর্যটনের বিকাশে ভারতীয় তথ্য প্রযুক্তি ক্ষেত্রকে সহায়তা করার অনুরোধ জানান। এই প্রসঙ্গে তিনি ভারতের ঐতিহ্যকে তুলে ধরতে বাস্তাবিক সংগ্রহালয় গড়ে তোলার কথা বলেন। প্রধানমন্ত্রী শিল্প সংস্থাগুলিকে বিদ্যালয়ে ই-গ্রন্থাগার গড়ে তোলার কাজে সহায়তা করার জন্য আহ্বান জানান। শিল্প ক্ষেত্রে বিশেষ অবদান রাখার জন্য প্রধানমন্ত্রী ‘ইমপ্যাক্ট অ্যাওয়ার্ড’ প্রদান করেন। তথ্য প্রযুক্তি ক্ষেত্রে উদ্ভাবনমূলক কর্মকাণ্ডকে উৎসাহ যোগাতে প্রধানমন্ত্রী ‘ভারতীয় চ্যালেঞ্জের জন্য ন্যাসকমের উদ্যোগের’ও সূচনা করেন।
নেপাল সফরের প্রাক্কালে প্রধানমন্ত্রী শ্রী নরেন্দ্র মোদীর বিবৃতি

প্রধানমন্ত্রী শ্রী নরেন্দ্র মোদী তাঁর নেপাল সফরের উদ্দেশে রওনা হওয়ার প্রাক্কালে আজ এক বিবৃতি মারফৎজানিয়েছেন যে নেপালের প্রধানমন্ত্রী মিঃ কে পি শর্মা ওলি-র আমন্ত্রণে আগামী দু’দিন, অর্থাৎ ১১ ও ১২ মে নেপাল সফর করবেন তিনি। প্রধানমন্ত্রী হিসাবে এটি হবে তাঁর তৃতীয় নেপাল সফর।নেপালের সঙ্গে ভারতের এবং ব্যক্তিগতভাবে তাঁর যে বহুদিনের এক নিবিড় মৈত্রী সম্পর্ক রয়েছে, তাঁর এই সফরসূচি অগ্রাধিকারের ভিত্তিতে সে কথাই প্রতিফলিত করে। প্রধানমন্ত্রী তাঁর বিবৃতিতে আরও জানিয়েছেন যে, গত মাসে নেপালের প্রধানমন্ত্রী মিঃ ওলি-র ভারত সফরের পরে পরেই তাঁর বর্তমান নেপাল সফর। উচ্চ পর্যায়ের নিয়মিত আলাপ-আলোচনার মাধ্যমে ‘প্রতিবেশীই প্রথম’ নীতির প্রতি ভারত সরকারের অঙ্গীকারবদ্ধতার বিষয়টি সুপরিস্ফুট। কারণ, ‘সব কা সাথ সব কা বিকাশ’ – এই মন্ত্র অবলম্বন করে এগিয়ে যেতে আগ্রহী আমাদের দেশ। গত কয়েক বছরে বেশ কয়েকটি দ্বিপাক্ষিক সংযোগ ও যোগাযোগ তথা উন্নয়ন প্রকল্পের কাজ যৌথ সহযোগিতার মাধ্যমে সম্পূর্ণ করেছে ভারত ও নেপাল। দু’দেশের জনসাধারণের স্বার্থে রূপান্তরমুখী বেশ কিছু উদ্যোগও গ্রহণ করা হয়েছে দু’দেশের পক্ষ থেকে। শ্রী মোদী জানিয়েছেন যে, পারস্পরিক স্বার্থ-সংশ্লিষ্ট বিষয়গুলিতে নেপালের প্রধানমন্ত্রীর সঙ্গে নয়াদিল্লিতে যে আলাপ-আলোচনা অনুষ্ঠিত হয়েছে, তারই সূত্র ধরে এই আলোচনাকে আরও এগিয়ে নিয়ে যাওয়ার সুযোগ পাবেন তিনি এবং প্রধানমন্ত্রী ওলি। বিভিন্ন ক্ষেত্রে সহযোগিতামূলক অংশীদারিত্বের প্রসারে তাঁরা যে বিশেষভাবে আগ্রহী, একথাও তাঁর বিবৃতিতে ব্যক্ত করেছেন প্রধানমন্ত্রী। কাঠমান্ডু ছাড়াও, জনকপুর এবং মুক্তিনাথ যেতে আগ্রহী ভারতের প্রধানমন্ত্রী। ঐ দুটি স্থানে প্রতি বছর ব্যাপক সমাবেশ ও সমাগম ঘটে বহু সংখ্যক তীর্থযাত্রীর। ভারত ও নেপালের জনসাধারণের মধ্যে যে এক সুপ্রাচীন ও বলিষ্ঠ সাংস্কৃতিক তথা ধর্মীয় সম্পর্ক রয়েছে, এই ঘটনা তার এক উজ্জ্বল উদাহরণ বলে মনে করেন শ্রী নরেন্দ্র মোদী। ভারতের প্রধানমন্ত্রী তাঁর বিবৃতিতে আরও বলেছেন যে, গণতন্ত্রের সুফল আহরণে এবং দ্রুত অর্থনৈতিক বিকাশ ও অগ্রগতি সম্ভব করে তুলতে এক নতুন যুগে প্রবেশ করতে চলেছে নেপাল। তাঁদের এই প্রচেষ্টায়ভারত যে নিরন্তর সহযোগী হয়ে উঠতে আগ্রহী, একথাও শ্রী মোদী ব্যক্ত করেছেন তাঁর বিবৃতিতে। তিনি বলেছেন যে, ‘সমৃদ্ধ নেপাল সুখী নেপাল’ – এই দর্শন ও চিন্তাভাবনাকে বাস্তবায়িত করতে ভারত বরাবরই থাকবে নেপালের পাশে। নেপালের রাজনৈতিক নেতৃবৃন্দ এবং বন্ধুস্থানীয় ব্যক্তিদের সঙ্গে মিলিত হওয়ার আগ্রহও প্রকাশ করেছেন ভারতের প্রধানমন্ত্রী। তিনি বলেছেন, তাঁর এই সফর যে দু’দেশের জনসাধারণের মধ্যে সম্পর্কের বাতাবরণ আরও প্রসারিত করবে, সে বিষয়ে তিনি নিশ্চিতভাবেই আশাবাদী। তাঁর মতে, পারস্পরিক শুভেচ্ছা, কল্যাণ ও সমঝোতার ভিত্তিতেই এই লক্ষ্যে পৌঁছনো সম্ভব। /…
বুদ্ধ পূর্ণিমা উপলক্ষে দেশবাসীকে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী বুদ্ধ পূর্ণিমা উপলক্ষে দেশবাসীকে শুভেচ্ছা জানিয়েছেন। এক বার্তায় প্রধানমন্ত্রী বলেছেন, “ভগবান বুদ্ধের শিক্ষা একুশ শতকেও সমান প্রাসঙ্গিক। সমাজ থেকে অন্যায় ও দুঃখ-দুর্দশা দূরীকরণের কাজে তিনি নিজেকে উৎসর্গ করেছিলেন। তাঁর করুণার জন্যই তিনি লক্ষ লক্ষ মানুষের কাছে প্রিয় হয়ে উঠেছিলেন। প্রত্যেককে বুদ্ধ পূর্ণিমার শুভেচ্ছা”।
প্রধানমন্ত্রী দেশীয় টিকা প্রস্তুতকারক সংস্থাগুলির কর্ণধারদের সঙ্গে মতবিনিময় করেছেন

নয়াদিল্লী, ২৩ অক্টোবর, ২০২১ প্রধানমন্ত্রী শ্রী নরেন্দ্র মোদী আজ লোককল্যাণ মার্গে দেশীয় টিকা প্রস্তুতকারক সংস্থাগুলির কর্ণধারদের সঙ্গে মতবিনিময় করেছেন। প্রধানমন্ত্রী টিকা প্রস্তুতকারকদের উদ্যোগের প্রশংসা করে বলেন এইসব সংস্থার জন্যই আজ দেশ ১০০ কোটি টিকার ডোজ দেওয়ার মাইলফলক অতিক্রম করেছে। তিনি বলেন ভারতের সাফল্য গাঁথায় তাদের গুরুত্বপূর্ণ ভূমিকা রয়েছে। মহামারীর সময় এদের কঠোর পরিশ্রম এবং প্রত্যয়ের তিনি প্রশংসা করেন। প্রধানমন্ত্রী বিগত দেড় বছর ধরে সুঅভ্যাসগুলি জেনে সেগুলি প্রাতিষ্ঠানিকভাবে প্রয়োগের প্রয়োজনের ওপর গুরুত্ব দিয়েছেন। এই সুযোগে আমাদের বিভিন্ন অভ্যাসের পরিবর্তন ঘটিয়ে সেগুলিকে আন্তর্জাতিক মানের করে তুলতে হবে। তিনি বলেন, আজ সারা বিশ্ব টিকাকরণ অভিযানের সাফল্যের জন্য ভারতের দিকে তাকিয়ে রয়েছে। টিকা প্রস্তুতকারকদের ভবিষ্যতের চ্যালেঞ্জ মোকাবিলার জন্য সবসময় একযোগে কাজ করতে হবে। দেশীয় টিকা প্রস্তুতকারকরা প্রধানমন্ত্রীর দূরদর্শিতা এবং প্রগতিশীল নেতৃত্বের প্রশংসা করে বলেন, টিকা উদ্ভাবনের সময় তাঁর সহযোগিতা তাঁরা সবসময় পেয়েছেন। এর আগে সরকার এবং শিল্প সংস্থাগুলির মধ্যে এ ধরণের সহযোগিতা কখনো দেখা যায়নি। পুরো পদ্ধতি নিয়ন্ত্রণের ক্ষেত্রে প্রয়োজনীয় সংস্কার, প্রক্রিয়ার সরলীকরণ, যথাযথ সময়ে অনুমোদন এবং সরকারের সহযোগিতামূলক মনোভাবের তাঁরা প্রশংসা করেছেন। দেশ যদি পুরনো পন্থায় চলতো তাহলে টিকাকরণ প্রক্রিয়ায় যথেষ্ট দেরি হত এবং আজ আমরা যে পর্যায়ে পৌঁছেছি সেখানে পৌঁছাতে পারতাম না। শ্রী আদর পুনাওয়ালা সরকারের নিয়মাবলীর সংস্কারের প্রশংসা করেছেন। মহামারীর সময়ে প্রধানমন্ত্রীর নেতৃত্ব দানের প্রশংসা করেছেন শ্রী সাইরাস পুনাওয়ালা। প্রধানমন্ত্রী কোভ্যাকসিন টিকা নেওয়ায় এবং এই টিকা উদ্ভাবনে সহযোগিতা করার জন্য ডাঃ কৃষ্ণ এল্লা তাঁকে ধন্যবাদ জানান। রাষ্ট্রসংঘ সাধারণ পরিষদে ডিএনএ ভিত্তিক টিকার প্রসঙ্গ উত্থাপন করায় শ্রী পঙ্কজ প্যাটেল প্রধানমন্ত্রীকে ধন্যবাদ জানান। দেশ টিকাকরণ অভিযানে যে মাইলফলক স্পর্শ করেছে তার জন্য শ্রীমতি মহিমা দাতলা প্রধানমন্ত্রীর দূরদর্শিতার প্রশংসা করেন। টিকা উদ্ভাবনের পিছনে সমন্বয়ের গুরুত্বের কথা ডাঃ সঞ্জয় সিং জানান। পুরো প্রক্রিয়ায় যেভাবে সরকার এবং শিল্প সংস্থাগুলির মধ্যে সহযোগিতা বজায় ছিল তার জন্য শ্রী সতীশ রেড্ডি প্রশংসা করেন। মহামারীর এই সময়ে সরকার যেভাবে প্রচার চালিয়েছে ডাঃ রাজেশ জৈন সেই উদ্যোগের প্রশংসা করেছেন। আলোচনায় সেরাম ইন্সটিটিউট অফ ইন্ডিয়ার শ্রী সাইরাস পুনাওয়ালা ও শ্রী আদর পুনাওয়ালা, ভারত বায়োটেক ইন্টারন্যাশনাল লিমিটেডের ডাঃ কৃষ্ণ এল্লা ও শ্রীমতি সুচিত্রা এল্লা, জাইডাস ক্যাডিলার শ্রী পঙ্কজ প্যাটেল ও ডাঃ শেরভিল প্যাটেল, বায়োলজিক্যাল ই লিমিটেডের শ্রীমতী মহিমা দাতলা ও শ্রী নরেন্দর মান্তেলা, জেনোভা বায়োফার্মাসিউটিক্যাল লিমিটেডের ডাঃ সঞ্জয় সিং ও শ্রী সতীশ রমনলাল মেহতা, ডাঃ রেড্ডির ল্যাবের শ্রী সতীশ রেড্ডি এবং শ্রী দীপক সাপ্রা, পানাকা বায়োটেক লিমিটেডের ডাঃ রাজেশ জৈন ও শ্রী হর্ষিত জৈন, কেন্দ্রীয় স্বাস্থ্যমন্ত্রী, স্বাস্থ্য প্রতিমন্ত্রী ও সার ও রসায়ন প্রতিমন্ত্রী উপস্থিত ছিলেন।
৫ই জুন বিশ্ব পরিবেশ দিবসে প্রধানমন্ত্রী ভাষণ দেবেন

প্রধানমন্ত্রী শ্রী নরেন্দ্র মোদী ৫ই জুন বিশ্ব পরিবেশ দিবস উপলক্ষ্যে আয়োজিত অনুষ্ঠানে বেলা ১১টার সময় ভিডিও কনফারেন্সের মাধ্যমে ভাষণ দেবেন। পেট্রোলিয়াম ও প্রাকৃতিক গ্যাস মন্ত্রক এবং পরিবেশ, বন ও জলবায়ু পরিবর্তন মন্ত্রক যৌথভাবে এই অনুষ্ঠানের আয়োজন করেছে। এ বছরের বিশ্ব পরিবেশ দিবসের ভাবনা ‘উন্নত পরিবেশের জন্য জৈব জ্বালানী ব্যবহারে উৎসাহ দেওয়া’। এই অনুষ্ঠানে প্রধানমন্ত্রী ‘ভারতে ২০২০-২০২৫এর মধ্যে ইথানলের মিশ্রণের জন্য বিশেষজ্ঞ কমিটির পরিকল্পনা সংক্রান্ত প্রতিবেদন’ পেশ করবেন। বিশ্ব পরিবেশ দিবস উদযাপন উপলক্ষ্যে কেন্দ্র তেল সংস্থাগুলির জন্য ই-২০ বিজ্ঞপ্তি জারি করবে। ২০২৩ সালের পয়লা এপ্রিল থেকে ইথানল মিশ্রিত পেট্রলের বিক্রির পরিমাণ ২০ শতাংশ হতে হবে। এছাড়াও ই-১২ ও ই-১৫ বিআইএস নির্ধারিত মানের ইথানল মিশ্রিত জ্বালানী বিক্রি করতে হবে। এই উদ্যোগগুলির ফলে ইথানলের পাতনের ক্ষমতা বৃদ্ধির জন্য অতিরিক্ত প্ল্যান্ট তৈরি হবে। যার ফলে দেশজুড়ে মিশ্রিত জ্বালানী পাওয়া যাবে। ২০২৫ সালের আগে ইথানলের ব্যবহার বাড়ানোর পরিকল্পনা করা হয়েছে। এর ফলে ইথানল উৎপাদনকারী রাজ্য ও পারিপার্শ্বিক অঞ্চলের উন্নতি হবে। প্রধানমন্ত্রী পুনেতে ই-১০০ মানের জ্বালানী বিক্রির তিনটি স্টেশনের সূচনা করবেন- এগুলি পাইলট প্রজেক্ট হিসেবে গড়ে উঠবে। এই অনুষ্ঠানে শ্রী মোদী কৃষকদের সঙ্গে মতবিনিময় করবেন। ইথানল মিশ্রিত পেট্রল এবং জৈব গ্যাস কর্মসূচির আওতায় কৃষকরা তাদের অভিজ্ঞতার কথা জানাবেন।
বেঙ্গালুরুর বশ স্মার্ট ক্যাম্পাসের উদ্বোধনী অনুষ্ঠানে ভিডিও’র মাধ্যমে প্রধানমন্ত্রীর ভাষণ

নয়াদিল্লি, ৩০ জুন, ২০২২ প্রধানমন্ত্রী শ্রী নরেন্দ্র মোদী ভারতে বশ ইন্ডিয়ার উপস্থিতির ১০০ বছর পূর্তি উপলক্ষে ভিডিও’র মাধ্যমে ভাষণ দেন। প্রধানমন্ত্রী ভারতে বশ ইন্ডিয়ার ১০০ বছর পূর্তি উপলক্ষে তাঁদের অভিনন্দন জানান। তিনি বলেন, ভারতের স্বাধীনতার ৭৫ বছরে এর বিশেষ গুরুত্ব রয়েছে। তিনি বশ স্মার্ট ক্যাম্পাসের উদ্বোধন করেন। এই ক্যাম্পাসটি ভারতের জন্য বেশ কিছু আগামী প্রজন্মের সামগ্রী তৈরিতে সাহায্য করবে। জার্মান চ্যান্সেলর অ্যাঞ্জেলা মার্কেলের সঙ্গে ২০১৫ সালের অক্টোবর মাসে বেঙ্গালুরুতে বশ-এর সুবিধা কেন্দ্রে তার সফরের কথা স্মরণ করেন শ্রী মোদী। বর্তমান সময়কে প্রযুক্তির যুগ বলে অভিহিত করে প্রধানমন্ত্রী অতিমারী পরিস্থিতিতে প্রযুক্তির উপকারিতায় গুরুত্ব দেন। তিনি বলেন, প্রযুক্তি ও উদ্ভাবন ক্ষেত্রে বিনিয়োগ জরুরি। উদ্ভাবনী কাজে বশ-এর ভূমিকার প্রশংসা করেন শ্রী মোদী। তিনি বলেন, ভারতের উন্নয়ন ক্রমশ সবুজ হয়ে উঠছে। গত আট বছরে সৌরশক্তির ব্যবহার ২০ গুণ বেড়েছে। ভারত ও ভারতের বাইরে কার্বন নিঃসরণে সমতা আনার বিষয়ে বশ-এর সাফল্যের প্রশংসা করেন তিনি। শ্রী মোদী বলেন, বর্তমানে দ্রুত উন্নয়নশীল অর্থনীতিগুলির অন্যতম হ’ল ভারত। গত দু’বছরে বিনিয়োগ বেড়েছে অনেকটাই। এজন্য তিনি যুবসম্প্রদায় ও স্টার্টআপ-গুলিকে অভিনন্দন জানান। দেশের স্টার্টআপ জৈব ব্যবস্থা বিশ্বের অন্যতম সেরা। এক্ষেত্রে বহুবিধ সুবিধা রয়েছে। ভারত সরকার দেশের প্রত্যেক গ্রামে উচ্চগতির ইন্টারনেট পরিষেবা প্রদানের জন্য কাজ করছে। তিনি বলেন, “ডিজিটাল ইন্ডিয়ার জন্য আমাদের লক্ষ্য সরকারের প্রতি পদক্ষেপে প্রযুক্তি ব্যবহারের সঙ্গে যুক্ত। আমি বিশ্বকে আমাদের দেশে বিনিয়োগের সুযোগ নেওয়ার আহ্বান জানাই”। প্রধানমন্ত্রী বশকে ভারতের জন্য আরও কিছু করার বিষয়ে চিন্তাভাবনা করার আবেদন জানান। আগামী ২৫ বছরে এই সংস্থা কি করতে পারে, সেই লক্ষ্য স্থির করতে বলেন। শ্রী মোদী বলেন, ১০০ বছর আগে একটি জার্মান কোম্পানী হিসাবে বশ ভারতে এসেছিল। কিন্তু, বর্তমানে এটি যতটা জার্মানীর ততটাই ভারতের। এই অংশীদারিত্ব ক্রমশ আরও মজবুত হবে বলে তিনি আশা প্রকাশ করেন।
প্রধানমন্ত্রী মুম্বাইয়ে বাড়ি ভেঙে পড়ার দরুণ জীবনহানির ঘটনায় দুঃখ প্রকাশ করেছেন

প্রধানমন্ত্রী শ্রী নরেন্দ্র মোদী মুম্বাইয়ে একটি বাড়ি ভেঙে পড়ে জীবনহানির ঘটনায় দুঃখ প্রকাশ করেছেন। প্রধানমন্ত্রীবলেছেন, “মুম্বাইয়ে বাড়ি ভেঙে পড়ার ঘটনা দুঃখজনক। এই ঘটনায় যাঁরা প্রাণ হারিয়েছেনতাঁদের পরিবারের প্রতি আমার শোক জানাই এবং আহতদের দ্রুত আরোগ্যের জন্য প্রার্থনাজানাই।” / ..
বিমান বাহিনী সদস্যদের স্ত্রীদের কল্যাণ মূলক কাজের সংগঠনের উলের তৈরি টুপি বানানোর অভিযানের প্রশংসা করেছেন প্রধানমন্ত্রী

নয়াদিল্লি, ১৫ অক্টোবর, ২০২২ প্রধানমন্ত্রী শ্রী নরেন্দ্র মোদী বিমান বাহিনীর সদস্য পত্নীদের কল্যাণ সংগঠনের পক্ষ থেকে পশমের টুপি বানানোর অভিযানের প্রশংসা করেছেন। এই সংগঠনের সদস্যরা সঙ্গিনী হিসেবে পরিচিত। এঁরা দেশের বিভিন্ন প্রান্ত থেকে তৈরি টুপি সমাজের পিছিয়ে পড়া শ্রেণীর মানুষদের মধ্যে বন্টনের সিদ্ধান্ত নিয়েছেন। সঙ্গিনীরা মোট ৪১৫৪১টি টুপি তৈরি করেছেন। ভারতীয় বিমান বাহিনীর এক ট্যুইট বার্তার জবাবে প্রধানমন্ত্রী বলেছেন; “প্রশংসনীয় উদ্যোগ।”